### Hvor skal jeg bo?


De centrale turistområder er Fatih og Taksim, og hvor du skal bo afhænger af, hvad du vil lave på din rejse til Istanbul i Tyrkiet. Fatih er den gamle bydel med Istanbuls sightseeing og historiske vartegn. Taksim er en moderne bydel og henvender sig mere til dem som vil shoppe, spise og feste. Men bare rolig, det er nemt at bevæge sig mellem bydelene, hvis du får lyst til at smage på nattelivet efter at have besøgt Hagia Sofia.

